Շփոթ, հիասթափություն, վախ, կասկածներ, դուխով հայտարարություններ, կիսատ արդարացումներ, թերի եզրահանգումներ․ ահա այն, ինչ կատարվում էր երեկ ԱԱԾ եւ ՀՔԾ պետերի սկանդալային հեռախոսազրույցի գաղտնալսման հրապարակումից հետո։ Իշխանությունը եւ իշխանամերձ շրջանակները խոսակցությունը տեղափոխեցին «ով է գաղտնալսել» հարթություն՝ մեղադրելով «հակահեղափոխականներին» եւ կոռումպացված հանցագործներին, որոնք իրավապահների դեմ քայլեր են ձեռնարկում։ Իրենք՝ օրվա հերոսները, անմիջապես ասուլիս տվեցին եւ Մարտի 1-ի գաղտնի փաստեր հրապարակեցին՝ ցուցադրելու համար, թե ովքեր կարող էին կազմակերպել այդ գաղտնալսումը, ու շեղելով խոսակցությունը բուն նյութից։